ເຣື່ອງສິດທິມະນຸດ ເສຖກິດ ແມ່ນເປັນຫົວຂໍ້ສຳຄັນ ທີ່ກອງປະຊຸມ ສຸດຍອດ ຂອງສະມາຄົມອາຊ່ຽນ
ຂ່າວສຳຄັນອື່ນໆ: ຄະນະສືບສວນ ສິດທິມະນຸດ ສະຫະປະຊາຊາດ ໄດ້ລາຍງານບໍ່ຄ່ອຍດີ ກ່ຽວກັບປະວັດ ໃນການນັບຖືສິດທິມະນຸດ ໃນເກົາຫລີເໜືອແລະມຽນມາ; ກະສັດໄທ ໄ
ມີການສົ່ງກຳລັງຕຳຣວດແລະທະຫານ ຫລາຍກວ່າ 30 ພັນຄົນ ໄປຮັກສາຄວາມສະງົບ ທີ່ເມືອງຫົວຫີນຊຶ່ງເປັນເມືອງ ຕາກອາກາດຂອງ ໄທ ໃນວັນສຸກມື້ນີ້ ສຳລັບໃນຕອນເລີ້ມຕົ້ນຂອງ ກອງປະຊຸມສຸດຍອດປະຈຳປີ ຂອງສະມາຄົມບັນ ດາປະຊາຊາດ ໃນເຂດເອເຊັຽຕາເວັນອອກສຽງ ໃຕ້ ຫລືອາຊ່ຽນ ພວກຜູ້ນຳຈາກ 10 ປະເທດ ສະມາຊິກຂອງສະມາຄົມອາຊ່ຽນ ເລີ້ມກອງປະ ຊຸມສຸດຍອດ ເປັນເວລາ 3 ມື້ ດ້ວຍການສ້າງຕັ້ງຢ່າງເປັນທາງການ ຄະນະກັມມາທິການສິດທິມະ ນຸດ ຊຶ່ງເປັນອົງການຈັດຕັ້ງລະຫວ່ງຣັຖບານ ຂອງກຸ່ມອາຊ່ຽນ ພວກນັກເຄື່ອນໄຫວ ກ່າວວ່າ ຄະນະກັມມາທິການທີ່ຫາກໍຕັ້ງຂຶ້ນໃໝ່ນີ້ ຈະບໍ່ມີຜົນຫຍັງຫລາຍ ຕໍ່ບັນດາປະເທດ ທີ່ໄດ້ລ່ວງລະເມີດສິດທິມະນຸດ ເຊັ່ນມຽນມາ ທັງນີ້ກໍຍ້ອນ ຄະນະກັມທິການດັ່ງກ່າວ ຈະເພັ່ງເລັງໃສ່ການຊຸກຍູ້ ແທນທີ່ຈະແມ່ນ ໃຫ້ການປົກປ້ອງ ຄຸ້ມຄອງ ສິດທິມະນຸດ ແຕ່ນາຍົກຣັຖມຸນຕຣີໄທ ທ່ານອະພິຊິດ ເວດຊາຊີວະ ກ່າວວ່າ ຄະນະກັມມາທິການສິດທິມະນຸດ ແມ່ນຂີດໝາຍອັນສຳຄັນ ໃນປະວັດສາດ 42 ປີ ຂອງສະມາຄົມອາຊ່ຽນ ເຈົ້າໜ້າທີ່ສືບສວນໃນດ້ານສິດທິມະນຸດ 2 ທ່ານ ຂອງອົງການສະຫະປະຊາ ຊາດ ໄດ້ກ່າວປະນາມ ອຳນາດການປົກຄອງທີ່ກົດຂີ່ຂອງ ເກົາຫລີເໜືອ ແລະມຽນມາ ທ່ານ VITIT MUNTAR BHORທີ່ໄດ້ຖືກແຕ່ງຕັ້ງພິເສດ ໃຫ້ເປັນຜູ້ຂຽນລາຍງານ ຂອງອົງການ ສະຫະປະຊາຊາດກ່ຽວກັບສະພາບ ການ ເຄົາຣົບນັບຖື ສິດທິມະນຸດໃນເກົາຫລີເໜືອກ່າວຕໍ່ຄະນະກັມມະການ ຂອງກອງປະຊຸມ ສະມັດຊາໃຫຍ່ ສະຫະປະຊາຊາດ ໃນມື້ວັນພະຫັດວານນີ້ວ່າ ສະຖານະການ ໃນເກົາຫຼີເໜືອ ແມ່ນຮ້າຍແຮງຫຼາຍ ທ່ານ MUNTARBHORກ່າວວ່າ 9 ລ້ານຄົນ ຈາກປະຊາກອນ ຈຳນວນທັງໝົດ 24 ລ້ານຄົນ ຂອງຄອມມູນິສເກົາຫລີເໜືອ ກຳລັງປະເຊີນ ກັບຄວາມອຶດຢາກ ທ່ານໄດ້ຖິ້ມໂທດ ກ່ຽວກັບເຣື່ອງນີ້ໃສ່ການໃຫ້ຄວາມຊ່ອຍເຫລືອ ທີ່ບໍ່ພຽງພໍ ຂອງນາໆຊາດ ທັງນີ້ກໍຍ້ອນ ການທົດລອງລູກສອນໄຟ ແລະອາວຸດນິວເຄລັຽ ຂອງພຽງຢາງ ທ່ານ MUNTARBHOR ເວົ້າວ່າເກົາຫລີເໜືອ ມີຊັພຍາກອນ ທັມມະຊາດ ຫລາຍກວ່າເກົາຫລີໃຕ້ ທີ່ເປັນຄູ່ປໍຣະປັກແຕ່ບໍ່ມີ ການໃຊ້ຈ່າຍເງິນ ທີ່ໄດ້ມາຈາກ ຊັພຍາກອນເຫລົ່ານີ້ ໃຫ້ກັບປະຊາຊົນ ກະສັດພູມີພົນ ອະດຸນຍະເດດຊຶ່ງ ເປັນທີ່ເຄົາຣົບແລະສັກກາຣະບູຊາຂອງປະຊາ ຊົນຊາວໄທນັ້ນໄດ້ຊົງປາກົດໂຕ ຕໍ່ທີ່ສາທາຣະນະເປັນເທື່ອທຳອິດ ນັບແຕ່ໄດ້ສະເດັດ ເຂົ້າຮັບການ ປິ່ນປົວພະຍາບານເມື່ອນຶ່ງເດືອນກວ່າໆຜ່ານມາ ກະສັດ ທີ່ກຳລັງປ່ວຍ ວັຍ 81 ພັນສາຂອງໄທໄດ້ຖືກເຂັນ ໄປຍັງບໍຣິເວນ ທີ່ມີການປິດລ້ອມ ແຫ່ງນຶ່ງຂອງໂຮງພະຍາບານ ສິຣິຣາດໃນບາງ ກອກ ໃນວັນສຸກມື້ນີ້ ໂດຍພວກທ່ານໝໍ ຂະນະທີ່ປະຊາຊົນ ຈຳນວນຫລາຍຮ້ອຍຄົນທີ່ໄປຕ້ອນຮັບ ໄດ້ພາກົ້ມລົງ ເວລາກະສັດພູມີພົນ ສະເດັດຜ່ານໄປ ກະສັດພູມີພົນທີ່ໄດ້ຊົງໃສ່ເສື້ອເຊີດ ສີຟ້າແຂນສັ້ນ ໄດ້ວາງພວງມາລາ ທີ່ຮູບພາບຂອງມື້ລາງພຣະຣາຊມານດາ ຂອງພຣະອົງ ໃນລະຫວ່າງ ທີ່ຊົງປາກົດໂຕ ເປັນເວລາສັ້ນໆ ກະສັດພູມີພົນ ໄດ້ສະເດັດເຂົ້າ ໂຮງພະຍາບານ ທີ່ບາງກອກ ໃນວັນທີ 19 ກັນຍາຜ່ານມາ ຍ້ອນມີພຣະອາການເປັນໄຂ້ ອິດເມື່ອຍ ແລະສເວີຍ ພຣະກາຍະຫານບໍ່ໄດ້ ທຳນຽບພຣະຣາຊວັງຂອງໄທ ໄດ້ອອກຖແລງຂ່າວ ປະຈຳວັນ ສະບັບນຶ່ງ ກ່ຽວກັບພຣະອາການຂອງກະສັດພູມີີພົນ ຊຶ່ງສະແດງໃຫ້ເຫັນວ່າ ພຣະອາການ ຂອງພຣະອົງ ກຳລັງດີຂຶ້ນຈາກການລົ້ມປ່ວຍ ເຈົ້າໜ້າທີ່ປາກິສຖານ ກ່າວວ່າ ການໂຈມຕີ ດ້ວຍຣະເບີດ 2 ຄັ້ງ ແລະເຫດຣະ ເບີດອີກບ່ອນນຶ່ງເຮັດໃຫ້ມີ ຜູ້ເສັຽຊີວິດຢ່າງນ້ອຍ 23 ຄົນ ໃນເຫດຮ້າຍ ບ່ອນທຳອິດໃນວັນສຸກ ມື້ນີ້ ຕຳຣວດເວົ້າວ່າ ການໂຈມຕີ ສະລະຊີບ ໃກ້ໆຄ້າຍ ທະຫານແຫ່ງນຶ່ງເຮັດໃຫ້ມີຜູ້ເສັຽຊີວິດ 8 ຄົນ ແລະໄດ້ຮັບບາດເຈັບ ບໍ່ຕ່ຳກວ່າ 13 ຄົນ ການໂຈມຕີ ມີຂຶ້ນທີ່ດ່ານກວດແຫ່ງນຶ່ງ ຢູ່ນອກ ສູນກາງການບິນ KAMRA ຂອງປາກິສຖານທີ່ຕັ້ງຢູ່ທາງທິດ ຕາເວັນຕົກ ຂອງນະຄອນຫລວງ ອິສລາມາບັດ ຕໍ່ມາ ການໂຈມຕີດ້ວຍຣະເບີດຣົດ ຢູ່ນອກຮ້ານອາຫານແຫ່ງນຶ່ງ ທີ່ເມືອງ PESHAWAR ໃນພາກຕາເວັນຕົກສຽງເໜືອ ຂອງປາກິສຖານ ເຮັດໃຫ້ມີ ຜູ້ໄດ້ຮັບບາດເຈັບ ຢ່າງນ້ອຍ 8 ຄົນແລະທີ່ເຂດຊົນເຜົ່າ MOHMAND ໄດ້ເກີດເຫດຣະເບີດ ກັບຣົດໂດຍສານຄັນນຶ່ງທີ່ບັນທຸກແຂກ ໄປແຕ່ງງານ ເຮັດໃຫ້ມີຜູ້ ເສັຽຊີວິດ ຢ່າງນ້ອຍ 15 ຄົນ ຍັງມີລາຍງານຂ່າວທີ່ຂັດແຍ້ງກັນຢູ່ ກ່ຽວກັບວ່າ ເຫດຣະເບີດ ທີ່ວ່ານີ້ ເປັນຣະເບີດຝັງດິນຫລືຣະເບີດ ທີ່ຄວບຄຸມ ຈາກໄລຍະໄກ ອີຣ່ານກຳລັງປະເຊີນໜ້າກັບກຳນົດເວລາຕາຍ ໂຕ ໃນວັນສຸກມື້ນີ້ ເພື່ອຕັດສິນໃຈວ່າ ຈະຮັບເອົາຂໍ້ສເນີກ່ຽວກັບການ ກັ່ນທາດຢູເຣນຽມ ທີ່ແນ່ໃສ່ເພື່ອຫລຸດຜ່ອນ ຄວາມວິຕົກກັງວົນກ່ຽວກັບໂຄງການນິວເຄລັຽ ຂອງອີຣ່ານ ຫລືບໍ່? ອີຣ່ານ ບໍ່ໄດ້ສະແດງ ໃຫ້ເຫັນວ່າຕົນຈະຮັບເອົາ ການຈັດແຈງ ທີ່ວ່ານີ້ຫລືບໍ່ ຊຶ່ງຈະບັງຄັບໃຫ້ອີຣ່ານຕ້ອງ ໄດ້ຈັດສົ່ງ ທາດຢູເຣນຽມ ທີ່ມີຄຸນນະພາບຕ່ຳຂອງຕົນ ໄປ ຍັງຕ່າງປະເທດເພື່ອຫັນປ່ຽນ ໃຫ້ເປັນເຊື້ອໄຟ ສຳລັບໃຊ້ ໃນເຕົາແຍກນິວເຄລັຽ ເພື່ອການຄົ້ນຄວ້າຂອງອີຣ່ານ ແຜນການດັ່ງກ່າວນີ້ ຈະອຳນວຍໃຫ້ອີຣ່ານ ໄດ້ຮັບທາດ ຢູເຣນຽມ ຣະດັບຕ່ຳທີ່ກັ່ນແລ້ວ ເພື່ອໃຊ້ໃນດ້ານພົລເຮືອນ ແຕ່ຕ່ຳກວ່າຣະດັບ ທີ່ອີຣ່ານຕ້ອງການສຳລັບສ້າງ ອາວຸດນິວເຄລັຽ ໃນມື້ວານນີ້ ສື່ມວນຊົນຂອງອີຣ່ານ ໄດ້ອ້າງຄຳເວົ້າຂອງຫົວໜ້າ ອົງການພະລັງງານ ປະຣະມະນູຂອງອີີຣ່ານ ທ່ານ ALI AKBAR SALEHIທີ່ກ່າວວ່າ ເຕຫະຣ່ານ ຈະບໍ່ປະຖິ້ມ ຫລືຈຳກັດກິຈການ ໃນການກັ່ນທາດຢູເຣນຽມຂອງຕົນ ຄະນະເຈຣະຈາ ຂອງທ່ານ MA NUEL ZELAYAປະທານາທິບໍດີທີ່ຖືກໂຄ່ນ ລົ້ມຂອງຮອນດູຣັສກ່າວໃນວັນສຸກ ມື້ນີ້ວ່າການ ເຈຣະຈາ ເພື່ອແກ້ໄຂວິກິຕການ ທາງດ້ານການ ເມືອງ ໃນຮອນດູຣັສ ໄດ້ພັງທະລາຍລົງແລ້ວ ທ່ານ ZELAYA ໄດ້ກຳນົດເອົາ ທ່ຽງຄືນວັນພະ ຫັດວານນີ້ ເປັນເສັ້ນຕາຍສຳລັບການກັບຄືນ ເຂົ້າກຳອຳນາດ ອີກຄັ້ງນຶ່ງຂອງທ່ານ ທ່ານໄດ້ ປະກາດວ່າຈະຢຸດເຊົາ ການເຈຣະຈາ ຖ້າຫາກຣັຖບານ ຮັກສາການຊົ່ວຄາວ ພາຍໃຕ້ການນຳພາ ຂອງທ່ານROBERTO MICHELETTI ບໍ່ສາມາດບັນລຸ ການຕົກລົງ ກ່ຽວກັບເຣື່ອງນີ້ ຣັຖບານຮັກສາການຊົ່ວຄາວ ຂອງຮອນດູຣັສ ເວົ້າວ່າ ຕົນຈະທຳ ຂໍ້ສເນີຕອບໃນຕອນເຊົ້າວັນສຸກມື້ນີ້ ຣັຖບານຂອງທ່ານ MICHELETTI ໄດ້ຄັດຄ້ານ ຢ່າງແນ່ວແນ່ຕໍ່ການກັບຄືນ ເຂົ້າກຳອຳນາດຄືນໃໝ່ ຂອງທ່ານ ZELAYA ທ່ານ ZELAYAໄດ້ຖືກໂຄ່ນລົ້ມ ແລະໄປລີ້ພັຍ ຢູ່ຕ່າງປະເທດ ໃນການກໍ່ຣັຖປະຫານ ເມື່ອວັນທີ 28ມິຖຸນາຜ່ານມາ ຫລັງຈາກພວກຝ່າຍຄ້ານ ໄດ້ກ່າວຫາທ່ານວ່າ ພະຍາຍາມ ທີ່ຈະປ່ຽນແປງຣັຖທັມມະນູນ ຢ່າງຜິດກົດໝາຍ ເພື່ອຕໍ່ອາຍຸ ໃນການເປັນ ປະທານາທິບໍດີ ຂອງທ່ານ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ